**Ole Gunnar Solskjær** (s. 26. helmikuuta 1973 Kristiansund, Møren ja Romsdalin lääni, Norja) on norjalainen jalkapallovalmentaja ja entinen hyökkääjä, joka toimi Englannin Valioliigassa pelaavan Manchester Unitedin päävalmentajana vuoteen 2021 asti.

Ura pelaajana
-------------

Solskjær edusti valtaosan urastaan Englannin Valioliigan Manchester Unitedia. Hän teki kuuluisan 2–1-voittomaalin Mestarien liigan loppuottelussa Bayern Müncheniä vastaan kauden 1998–1999 päätteeksi, sinetöiden Unitedin "triplan" (jo aikaisemmin seura oli voittanut Valioliigan ja FA Cupin). Solskjær edusti Manchester Unitedia vuodesta 1996 lähtien, ja hänen aikaisempia seurojaan olivat norjalaiset Clausenengen ja Molde. Hänestä on käytetty myös lempinimeä "Molden enkeli".

Norjan maajoukkueessa Solskjær pelasi 67 ottelua ja teki niissä 23 maalia.

Solskjæria pitkään vaivanneet polvivaivat pakottivat norjalaisen lopettamaan uransa elokuussa 2007.

Saavutukset
-----------

* Mestarien liiga: 1999
* Intercontinental Cup: 1999
* Englannin Valioliiga: 1997, 1999, 2000, 2001, 2003, 2007
* FA Cup: 1999, 2004
* Englannin Liigacup: 2006

Ura valmentajana
----------------

Solskjær aloitti valmennusuransa Manchester Unitedin II-joukkueen valmentajana toukokuussa 2008. Norjalainen johdatti ManUn reservimiehet Lancashire Senior Cupin mestareiksi kaudella 2008/09. Norjan maajoukkueen päävalmentajan Åge Hareiden erottua joulukuussa 2008 Solskjærin nimi nousi esille mahdollisena seuraajaehdokkaana, mutta hän kieltäytyi tehtävästä.

Marraskuussa 2010 Solskjær teki sopimuksen entisen seuransa Molden kanssa. Hän siirtyy seuran päävalmentajaksi tammikuussa 2011 toimien siihen saakka ManU:n reservijoukkueen päävalmentajana. Debyyttikausi Molden peräsimessä oli suurmenestys ja Solskjaær johdatti seuran historian ensimmäiseen Norjan mestaruuteen, joka varmistui kaksi kierrosta ennen sarjan päätöstä. Hänet palkittiin vuoden 2011 Norjan parhaana valmentajana. Toukokuussa 2012 spekuloitiin Solskjærin siirtymisellä Englannin Valioliigaan Aston Villan päävalmentajaksi. Molden seurajohto ilmoitti, ettei se pidä norjalaisvalmentajan ja Aston Villan johdon käymiä epävirallisia keskusteluita siirtymisestä toivottavana. Lopulta Solskjær ilmoitti, ettei voi perhesyiden vuoksi siirtyä valmentamaan Englantiin. Solskjær jatkoi siirtospekulaatioista huolimatta loistavaa työtä Molden peräsimessä ja luotsasi seuran toiseen perättäiseen Norjan mestaruuteen kaudella 2012. Hänet valittiin kauden jälkeen toistamiseen Norjan vuoden valmentajaksi.

Kaudella 2013 mestarijoukkue hyytyi jo alkukaudesta kauas mestaruustaistelusta. Solskjær nosti keväällä jopa putoamiskamppailussa riutuneen seuran kuitenkin lopulta liigassa kuudenneksi. Pokaalitta Solskjær ei kuitenkaan jäänyt, sillä hän johdatti Molden Norjan cupin finaalissa 4–2 voittoon Rosenborgista.

Solskjær solmi sopimuksen Englannin Valioliigassa pelaavan Cardiffin kanssa 2. tammikuuta 2014. Solskjær ei onnistunut tavoitteessaan nostaa Cardiffia pois putoajan paikalta, vaan seuran kohtaloksi koitui putoaminen takaisin Mestaruussarjaan. Huono kauden alku alemmalla sarjatasolla tiesi lopulta norjalaisvalmentajalle potkuja syyskuun puolivälissä 2014.

Lokakuun lopulla 2015 Solskjær palasi Molden päävalmentajaksi. Mestaruusvalmentajan johdolla Molde eteni sensaatiomaisesti Eurooppa-liigan lohkovaiheesta pudotuspeleihin. Jatkopaikka varmistui jo kaksi kierrosta ennen lohkovaiheen päättymistä.

Joulukuussa 2018 Solskjær nimettiin entisen seuransa Manchester Unitedin väliaikaiseksi päävalmentajaksi José Mourinhon potkujen myötä. Hänen oli tarkoitus valmentaa seuraa kauden 2018–2019 loppuun, mutta maaliskuussa 2019 hänet pestattiin rooliin vakituisesti kolmen vuoden sopimuksella.

Saavutukset valmentajana
------------------------

* Norjan mestaruus (2): 2011, 2012
* Norjan cup: 2013
* Norjan vuoden valmentaja (2): 2011, 2012
* Lancashire Senior Cup: 2009

Lähteet
-------

1. ↑  Uefa: Solskjaer answers United's prayers (Luettu 28. elokuuta 2007)
2. ↑  Norway - Record International Players  3.12.2015. RSSSF. Viitattu 8.8.2018. (englanniksi)
3. ↑  Norge Menn Senior A - Toppscorer, gule og røde kort Norges Fotballforbund. Viitattu 8.8.2018. (norjaksi)
4. ↑  MTV3 Internet: Solskjärin futisura paketissa (Luettu 28. elokuuta 2007)
5. ↑  Reds snare Lancashire Cup
6. ↑  Solskjaer: I turned down Norway job offer[vanhentunut linkki]
7. ↑  Solskjaer kehrt nach Molde zurück
8. ↑  Solskjaer führt Molde zum ersten Meistertitel
9. ↑  Kniksenpris til Solskjær
10. ↑  Molde chairman slams Solskjaer over Aston Villa talks
11. ↑  Ole Gunnar Solskjaer turns down chance to manage Aston Villa
12. ↑  Molde norska mästare
13. ↑  Kniksen-pris til Søderlund
14. ↑  Toivion Moldesta Norjan cup-mestari
15. ↑  Ole Gunnar Solskjaer confirmed as new permanent Cardiff City manager
16. ↑  Ole Gunnar Solskjaer sacked by Cardiff City after enduring torrid spell in south Wales under Vincent Tan
17. ↑  Ny manager i Molde FK (Arkistoitu – Internet Archive)
18. ↑  ManU-legenda, suomalainen ja 40-vuotias maalintekijä norjalaisten futissensaation takana
19. ↑  Niemeläinen, Jonne: Ole Gunnar Solskjärin ManU-pesti sai sinetin *Yle*.  19.12.2018. Viitattu 19.12.2018.
20. ↑  Niemeläinen, Jonne: Ole Gunnar Solskjär nimettiin Manchester Unitedin vakituiseksi päävalmentajaksi *yle.fi*.  28.3.2019. Viitattu 28.3.2019.

Aiheesta muualla
----------------

* Kuvia tai muita tiedostoja aiheesta **Ole Gunnar Solskjær** Wikimedia Commonsissa

* Ole Gunnar Solskjær Football Database -sivustolla (englanniksi)

  


|  |  |  |
| --- | --- | --- |
| Edeltäjä:**Jostein Grindhaug** | **Norjan vuoden valmentaja**2011, 2012 | Seuraaja:**Ronny Deila** |

|  |  |  |
| --- | --- | --- |
| Edeltäjä:**Uwe RöslerErling Moe** | **Molden päävalmentajana**2011–201310/2015–12/2018 | Seuraaja:**Geir Bakke–** |

|  |  |  |
| --- | --- | --- |
| Edeltäjä:**Malky Mackay** | **Cardiff Cityn päävalmentajana**1–9/2014 | Seuraaja:**Russell Slade** |

|  |  |  |
| --- | --- | --- |
| Edeltäjä:**José Mourinho** | **Manchester Unitedin päävalmentajana**12/2018–11/2021 | Seuraaja:**Ralf Rangnick** |

Norjan joukkue – Jalkapallon MM-kilpailut 1998
1 Grodås |
2 Halle |
3 Johnsen |
4 Berg |
5 Bjørnebye |
6 Solbakken |
7 Mykland |
8 Leonhardsen |
9 T. Flo |
10 Rekdal |
11 Jakobsen |
12 Myhre |
13 Baardsen |
14 Heggem |
15 Eggen |
16 J. Flo |
17 H. Flo |
18 Østenstad |
19 Hoftun |
20 Solskjær |
21 Riseth |
22 Strand |
Valmentaja Olsen

Norjan joukkue – Jalkapallon EM-kilpailut 2000
1 Myhre |
2 Bergdølmo |
3 Bragstad |
4 Berg |
5 Andersen |
6 Strand |
7 Mykland |
8 Solbakken |
9 Flo |
10 Rekdal |
11 Skammelsrud |
12 Olsen |
13 M. Bakke |
14 Heggem |
15 Riise |
16 Eggen |
17 Carew |
18 Iversen |
19 E. Bakke |
20 Solskjær |
21 Riseth |
22 Bjørnebye |
Valmentaja Semb



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Yhdysvallat
* Puola

 |

 |